Bedøm selv ud fra nedenstående:

Den 15 eller 16 august bestiller jeg to billeder fra et firma i USA. Billederne bliver produceret i Singapore og afsendt fra Singapore efter endt produktion eller fra et lager.
Transporten af mine billeder starter d. 17 august kan jeg følge på min trackandtrace.. Og nu bliver det rigtig sjovt..

- 17/8 Internationalt Postcenter Danmark  Forsendelsen har forladt afsenderlandet
- 22/8 Internationalt Postcenter Danmark  Forsendelsen er ankommet til modtagerlandet 
- 22/8 Internationalt Postcenter Danmark  Toldbehandling er i gang
- 22/8 Internationalt Postcenter Danmark  Mangler importdokumentation. Vi kontakter modtager 
- 29/8 Internationalt Postcenter Danmark  Forsendelsen er blevet toldbehandlet

Herefter bliver jeg opkrævet 4x told af min pakke. Jeg ringer ind til Postnord og skal sende en mail hvorfor jeg mener den er blevet fortoldet forkert etc. Det gør jeg... Og venter... Og venter... Og begynder at have et ugenlig opkald til Postnord hvor jeg gerne vil høre hvorvidt min sag skrider frem, da jeg selvfølgelig gerne vil have mine pakker hjem. Det er op af bakke, da SKAT nu også skal blandes ind i sagen, da annulleringerne ligger ved SKAT - Juhuuu tænker jeg :)

- 25/9 Internationalt Postcenter Danmark  Forsendelsen er afsendt fra Internationalt Postcenter 
- 25/9 Internationalt Postcenter Danmark  Forsendelsen returneres til afsender
- 29/9 Ringer jeg igen med mit ugenlige opkald til Postnord og vil gerne høre til min sag. De sidste par medarbejdere jeg har snakket med i den forgangne uger lyder overrasket over min sag har stået på i så lang tid. Det kan jeg kun give dem medhold i og jeg er selvfølgelig stadig trist over ikke at have modtaget mine pakker.
Nå men den søde medarbejder, ved Postnord, vil prøve at rykke for noget handling nu. Samme dag modtager jeg de "korrekte" toldopkrævninger og går ind og betaler med det samme. 

- 30/9 SMS modtaget at pakken kan hentes :D

I rask tempo det går op til min pakkeleverandør, hvor jeg til stor overraskelse kun bliver overrakt det halve af den sending jeg havde forventet og som er blevet produceret af hårdtarbejdene folk i Singapore og transpoteret med et kæmpe fragtfly for så at lande ved Postnord's hovedkvarter til organiseret toldbehandling.

Jeg vil nu efter bedste evne gå næste måned i møde, med et stort smil, og igen begynde og ringe ind til Postnord's søde medarbejdere og høre hvorvidt det står til med den anden del af min pakke?

Jeg håber inderligt på at kunne redigere denne anmeldelse, da muligheden for at det ikke er Postnord der er skyld i den sidste halvdel der er forsvundet. Det er muligt at pakken er røget ud af Postbilen, taget af en måge, fløjet ud til et øde sted for derefter at blive fortæret af sultne dyr og en barsk natur.. Hvem ved - Vi ser :) 

- 4/10-2017 OPDATERING

Jeg har igen været i telefonisk dialog med Postnord. Heldigvis fandt vi ud af at min den sidste pakke ikke er blevet taget af mågerne eller forurenet vores alles natur. Nej den er skam sendt trygt og godt tilbage til Singapore til leverandøren! Har dog fået en venlig mail fra Postnords søde medarbejdere at situationen er beklagelig og der er opstået en fejl fra Postnords side.
Men der er håb!! Postnord vil dække transport omkostningerne hvis jeg nu lige igen bruger min tid på at gentage hele processen og tager fat i leverandørene hvor jeg har købt mine pakker fra. Så nu vil jeg i denne trejde måned i denne sag bruge min "ligegyldige tid" på at starte forfra med at komme i dialog med leverandøren og høre hvorvidt de kan gensende min pakke! 
Heldigvis dækker Postnord fragt omkostningerne så det er "kun" den tid jeg har brugt de sidste 3 måneder jeg har tabt. 

Tænker jeg holder bloggen opdateret i denne sag, da den tilsyneladende på ingen måder er forbi.

Rigtig dejlig dag :)

Med venlig og de bedste hilsner

Casper